Diari Oficial de la Generalitat Valenciana


Sumari del DOGV 4649, del 12-12-2003 (2003/13831)

Informació pública de la suspensió de l'atorgament de llicències en els àmbits d'urbanització AU-10 i AU-12 del terme municipal.
--------------------------------------------------------------------------------------------------------------------------------

### Dades del document

Número de DOGV
:   4649

Data del DOGV
:   12-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13149


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la suspensió de l'atorgament de llicències en els àmbits d'urbanització AU-10 i AU-12 del terme municipal. [2003/S13105]
  
L'alcaldessa de l'Ajuntament d'Alcalà de Xivert (Castelló), fa saber:
  
Per l'ajuntament ple en sessió celebrada el dia 12 de novembre de 2003, es va adoptar, entre altres, el següent acord:
  
Suspensió de l'atorgament de llicències en els àmbits d'urbanització AU-10 i AU-12 del terme municipal d'Alcalà de Xivert.
  
Vist que el Pla General d'Alcalà de Xivert aprovat el 8 de juliol de 1998, en la disposició transitòria 4.ª preveu com a àrees de planejament assumit una sèrie d'urbanitzacions existents en sòl urbà, i establix que estes se seguiran executant conforme a les determinacions dels corresponents instruments de planejament aprovats definitivament en desenvolupament de les antigues normes subsidiàries, sense que esta decisió responga a criteris urbanístics previstos en el Pla General d'Ordenació Urbana.
  
Tenint constància que la urbanització El Pinar es troba inclosa en els àmbits d'urbanització número 10 i número 12 de l'esmentat Pla General d'Ordenació Urbana, es preveu este últim com a APA-2 i per tant li són d'aplicació les ordenances previstes en el pla parcial El Pinar aprovat per la comissió provincial d'urbanisme en data 30 de juliol de 1975. Mentre que al AU-10 li són d'aplicació les condicions de parcel·la que el Pla General d'Ordenació Urbana establix en l'article 6.29 per a la qualificació d'UFA.
  
Vist que el parcel·lari del pla parcial El Pinar en l'AU-12 € APA-2 inclou una sèrie de parcel·les de grans dimensions ?de la 104 a la 108- amb una superfície total de 79.644 m², una edificabilitat de 55.650,8 m²/sostre, i una tipologia edificatòria residencial en blocs de 5 plantes i 15 metres d'altura. Concentrant la major part de l'edificabilitat total permesa en la urbanització El Pinar en una superfície reduïda de terreny respecte del total de la urbanització.
  
Vist que les infraestructures d'urbanització existents en l'actualitat es reduïxen a uns vials que es podrien considerar principals i que donen accés a les parcel·les grans situades en el centre i sud de la urbanització, amb un paviment de reg asfàltic en un 60%, sent-ne la resta de terra, i a les xarxes de distribució d'aigua i elèctriques, la primera mitjançant bombeig d'aigua del pou de la Palaba fins al depòsit en la part alta de la urbanització i d'allí a les parcel·les mitjançant canonada de fibrociment; i les segones, per transformadors alimentats de línies de mitjana tensió des d'Alcossebre.
  
Vist per tant, que tal urbanització es troba amb greus mancances d'infraestructures, sent-ne algunes d'estes deficitàries, tals com la pavimentació de reg asfàltic pel mal estat i el rastell de voreres per la desigual amplària i falta d'uniformitat, i altres com la xarxa de sanejament inexistents.
  
Atés que tant la tipologia edificatòria, com les altres premisses o determinacions d'edificabilitat aplicables a la zona, no són compatibles ni acordes amb el model territorial previst en el Pla General d'Ordenació Urbana d'Alcalà de Xivert que pretén un desenvolupament urbà armònic, crear nuclis de densitat mitjana que facen possible la implantació de tipologies amb dues o tres altures, dotació de servicis i espais comuns que garantisquen una adequada qualitat de vida, respecte del paisatge i de l'entorn medioambiental, així com protecció adequada d'este, etc.
  
Atés per tant, que atesa la situació dins del terme municipal, allunyada de la resta del sòl urbà de la costa, rodejada en la seua pràctica totalitat de sòl no urbanitzable de protecció medioambiental de la Serra d'Irta i en una situació privilegiada dins del litoral, es necessària la preservació d'estos valors per tal d'evitar models urbans fracassats.
  
Atés que hi ha la mancança d'un marc de planificació de la zona del Pinar que permeta garantir un desenvolupament urbà armònic i optimitzar estos valors paisatgístics i medioambientals, cal abordar un estudi detallat de les determinacions urbanístiques aplicables i la incidència immediata en el model territorial. Tot això, a fi d'aconseguir solucions tipològiques pel que fa al volum, densitat, règim d'altures i ocupació del territori més acordes amb els objectius i directrius del model territorial previst en el Pla General d'Ordenació Urbana, i la integració amb l'entorn medioambiental i paisatgístic singular del parc natural de la Serra d'Irta.
  
A la vista del que establix l'article 152 del Reglament de Planejament així com l'article 57 de la Llei Reguladora de l'Activitat Urbanística, els membres de l'Ajuntament ple, acorden:
  
Primer. Aprovar la suspensió cautelar de l'atorgament de llicències en els àmbits d'urbanització AU-10 i AU-12 (pla parcial El Pinar) d'este terme municipal, amb la finalitat de facilitar l'estudi d'unes noves determinacions urbanístiques aplicables a l'esmentada urbanització.
  
Segon. Esta suspensió, d'acord amb la normativa vigent, es realitza per un termini d'un any, comptador a partir de la publicació del present acord. Si s'haguera produït dins d'este termini la convocatòria d'informació pública de la proposta de modificació del Pla General d'Ordenació Urbana, per a estos àmbits d'urbanització, la suspensió es mantindrà per a l'àrea les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi de planejament o reforma.
  
Tercer. Publicar el present acord en el Diari Oficial de la Generalitat Valenciana.